དུལ་བས་རབ་བྱུང་སྟེ། །ཐམས་ཅད་དད་བྱེད་དཔའ་བྱིན་ཁྱོད་ལ་འདུད། །སྲིད་
དང་ཞི་བའི་སྐྱོན་ཡོན་རབ་རྟོགས་ཤིང་། །ཁྱད་པར་འགྲོ་བ་ཀུན་ལ་བརྩེ་བའི་མཐུས། །སྡོམ་
བརྩོན་ཉེས་པ་ཁྲ་མོས་མ་གོས་པ། །ཚུལ་ཁྲིམས་མཐར་ཕྱིན་མཛད་པ་ཁྱོད་ལ་འདུད། །ཁྱོད་ནི་མ་
ཧེ་བཟོད་པའི་ཆོས་ཉིད་ཅན། །མི་བསྲུན་སྤྲེའུས་ཅི་ཡང་གཙེས་གྱུར་ཚེ། །ལྷ་ཡིས་འདི་ལ་ཁྱོད་ནི་
མ་བཟོད་ཅེས། །ཟློས་ཀྱང་ཆོས་ལྡན་འཁྲུག་མེད་ཁྱོད་ལ་འདུད། །ཕྱག་བྱས་ཐལ་སྦྱར་ངུ་ཞིང་
གསོལ་བཏབ་ཀྱང་། །རང་གི་མ་ཡིས་བྱས་པའི་དབུས་ནས་ཁྱོད། །གཤེད་མས་བཀུག་སྟེ་མགོ་
བཅད་ཁྲག་འཐུངས་ཀྱང་། །དགའ་བ་སྐྱེས་ནས་འཆི་བ་ཁྱོད་ལ་འདུད། །ཁྱོད་ནི་རབ་བྱུང་ཆུ་མ་
འབྱུང་ངོ་ཞེས། །ཟློག་ཀྱང་མ་ཕན་གཉིས་ཀས་ནགས་སུ་བསྒོམས། །རྒྱལ་བོས་ཆུང་མ་འཕྲོགས་
ཀྱང་སེམས་འཁྲུགས་མེད། །ཆོས་བསྟན་རྒྱལ་བོ་རྒྱ་མཛད་བྲམ་ཟེར་འདུད། །ཁྱོད་ནི་ནགས་ན་
བསྒོམ་ཚེ་བཙུན་མོས་བསྐོར། །རྒྱལ་ངན་ཕྲག་དོག་སྐྱེས་ནས་རལ་གྲི་ཡིས། །ཁྱོད་ཀྱི་ཡན་ལག་
ཐམས་ཅད་གཏུབས་གྱུར་ཀྱང་། །ཁྲོ་མེད་བརྩེ་ལྡན་བཟོད་པ་སྨྲ་ལ་འདུད། །ཁྱོད་ཀྱིས་བཟོད་
པའི་སྐྱོན་ཡོན་རིག་གྱུར་ཅིང་། །ཁྱད་པར་འགྲོ་བ་ཀུན་ལ་བརྩེ་བའི་མཐུས། །གནོད་དང་སྡུག་
44

༄༅། །བཀའ་འབུམ་ཐོར་བུ་བཞུགས་སོ། །
༼ཛ༽
བསྔལ་ཀུན་གྱི་འཁྲུགས་པ་མེད། །བཟོད་པ་མཐར་ཕྱིན་ཁྱོད་ལ་ལྕི་བའི་འདུད། །རུས་སྦལ་གྱུར་
ཚེ་ཚོང་བ་ལྔ་བརྒྱ་ནི། །གྲུ་ཞིག་གྱུར་པ་རྒྱབ་དུ་བསྐྱོན་ནས་བསྒྲལ། །སྤྲེའུར་གྱུར་ཚེ་གཡང་ལ་
ཟམ་བྱས་ནས། །སྤྲེའུ་ལྔ་བརྒྱ་ཐར་པར་མཛད་ལ་འདུད། །རྒྱལ་བོས་རི་དྭགས་ཆུ་ལ་དེད་པའི་ཚེ། །
ཆུ་དབུས་འདུག་ནས་རི་དྭགས་ལྔ་བརྒྱའི་ཚོགས། །ཁྱོད་ཀྱི་རྒྱབ་ཏུ་མཆོངས་ཏེ་ཐར་བྱས་པས། །
དུག་གནས་སྲོག་བྲལ་རི་དྭགས་གྱུར་ལ་འདུད། །རྟ་ཡི་རྒྱལ་བོ་སྤྲིན་གྱི་ཤུགས་ཅན་ཏུ། །གྱུར་ཚེ་
ཚོང་བ་གྲུ་ཞིག་སྲིན་མོ་ཡི། །གླིང་དུ་སོང་རྣམས་རྒྱབ་ཏུ་ཁུར་ནས་འཕུར། །རང་རང་ཡུལ་དུ་ཕྱི་
མཛད་ཁྱོད་ལ་འདུད། །སྦྱིན་པས་ངོམས་མེད་རྒྱ་མཚོར་ལན་དྲུག་ཞུགས། །གཞན་ངོར་ལན་
བདུན་པ་ལ་གྲུ་ཞིག་ཚེ། །རྐེད་པར་ནོར་བཏགས་རང་གི་མགོ་བོ་བྲེགས། ། རོ་ཡིས་ཚོང་བ་ལྔ་
བརྒྱ་བསྒྲལ་ལ་འདུད། །རྩ་བ་འབྲས་བུ་ལ་སོགས་མེད་གྱུར་ཀྱང་། །དཀའ་ཐུབ་ཅན་ཁྱོད་ལོ་མ་
རྙིང་བས་འཚོ། །དེ་ཡང་སློང་བ་བྱུང་ཚེ་དགའ་བས་སྟེར། །ཕོང་ཡང་གདུང་མེད་བྲམ་ཟེར་གྱུར་
ལ་འདུད། །སྤྱན་བཅས་རབ་བྱུང་པད་རྩ་ཟ་ཞིང་བསྒོམ། །དབང་བོས་ཁྱོད་ཀྱི་པད་རྩ་ཞག་ལྔའི་
བར། །མི་སྣང་བྱས་པས་འཆི་བས་ཉམས་གྱུར་ཀྱང་། །འཁྲུག་མེད་ཆོས་ལ་བརྩོན་ལྡན་བྲམ་ཟེར་
འདུད། །བརྒྱ་བྱིན་ལ་ནི་ཁྱོད་ཀྱི་ཆོས་ཀྱི་ཕྱིར། །བུ་དང་ཆུང་མ་རང་ལུས་བཟའ་བྱར་བྱིན། །དེ་
འོག་དབང་བོས་གཟུགས་བསྟན་རྒྱལ་བོ་ལ། །སྔར་ཟོས་བུ་དང་ཆུང་མའང་ཕུལ་ལ་འདུད། །གོས་
དང་རྒྱན་མཆོག་སྟེར་ཞིང་གཡང་སར་ལུས། །མཆོངས་ནདམ་ཆོས་སྟེར་ཞེས་སྨྲ་བའི་ཚེ། །སྦྱིན
ཞིང་མཆོངས་པས་རྒྱལ་ཆེན་བཞི་ཡིས་གཟུངས།
།སྲོག་ལ་མི་གཟིགས་ཆོས་འཚོལ་ཁྱོད་ལ་
འདུད། །རྒྱལ་སྲིད་སྤངས་ནས་རབ་ཏུ་བྱུང་གྱུར་ཏེ། །ཆོས་ཀྱི་དོན་དུ་བདག་ཉིད་བྲན་དུ་ཕུལ། །
སྟོན་པ་ལོ་སྟོང་བར་དུ་འབད་པས་མཆོད། །དེ་ནས་དམ་ཆོས་གསན་མཛད་ཁྱོད་ལ་འདུད། །
ཆར་མུན་འཁྲིགས་པས་འགྲོན་པོ་ལམ་སྟོར་ཚེ། །ཕྱག་ལ་རས་སྣུམ་དཀྲིས་ནས་མར་མེ་སྦར། །
45

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
་་་
ཉིན་མཚན་བདུན་དུ་ལམ་
་་ལམ་བསྟན་སྣང་བར་བྱས། །རིན་ཆེན་ཆར་འབེབས་སྒྲོན་མེ་ཁྱོད་ལ་འདུད། །
གསེར་སྲང་འབུམ་གྱིས་དམ་ཆོས་མ་རྙེད་པས། །ཞག་བདུན་སེང་ལྡེང་མེ་ལ་ཉལ་ནུས་ན། །དམ་
ཆོས་སྟེར་ཞེས་ལྷ་ཡིས་ཁས་བླངས་པས། །མེ་ལ་མཆོངས་ཏེ་ལེགས་བཤད་འཚོལ་ལ་འདུད།
ཁྱོད་ལུས་མར་མེ་སྟོང་བཙུགས་བདག་མཆོད་ན། །དམ་ཆོས་སྟེར་ཞེས་བྲམ་ཟེས་སྨྲས་པའི་ཚེ། །
དམ་བཅས་ལུས་ལ་རྨ་སྟོང་གཏད་པ་ན། །ལྷ་མིས་མཆི་མའི་ཆར་ཕབ་ཁྱོད་ལ་འདུད། །ཁྱོད་ལུས་
ལྕགས་གཟེར་སྟོང་ཕྲག་འདེབས་བྱེད་ན། །དམ་ཆོས་སྟེར་ཞེས་བྲམ་ཟེས་སྨྲས་པའི་ཚེ། །དམ་
བཅས་ལུས་ལ་ལྕགས་གཟེར་སྟོང་ཕྲག་བཏབ། །ལྷ་རྣམས་མཆི་མའི་ཆར་འབེབས་ཁྱོད་ལ་
འདུད། །མེ་འོབས་ཁྲུ་བཅུའི་ནང་དུ་ཁྱོད་འཇུག་ན། །དམ་ཆོས་སྟེར་ཞེས་བྲམ་ཟེར་སྨྲས་པའི་ཚེ། །
དེ་བཞིན་མཛད་པས་ལྷས་གཟུང་སླར་ཡང་མཆོངས། །མེ་འོབས་པདྨའི་རྫིང་གྱུར་རྒྱལ་བོར་
འདུད། །པགས་པ་བཤུས་ལ་ཁྲག་གི་སྣག་ཚ་ལས། །རུས་པའི་སྨྱུ་གུས་ཆོས་འདི་བྲིས་ཤིག་ཅེས། །
བྲམ་ཟེས་སྨྲ་པས་དེ་བཞིན་བསྒྲུབས་མཛད་པ། །དམ་ཆོས་འཛིན་པའི་དྲང་སྲོང་ཁྱོད་ལ་འདུད།
མཐའ་མེད་འཁོར་བའི་སྡུག་བསྔལ་གྱིས་འཇིགས་ནས། །འགྲོ་རྣམས་མྱུར་དུ་ཐར་པར་བཞེད་པ་
ཡི། །ལུས་དང་སྲོག་ལ་ལྟོས་མེད་དམ་ཆོས་བསྒྲུབས། །བརྩོན་འགྲུས་མཐར་ཕྱིན་ཁྱོད་ལ་སྤྱི་བོས་
འདུད། །རྒྱལ་བོས་དཔལ་དང་མེ་ཏོག་དགའ་སྟོན་གྱིས། །རྣམ་པར་གཡེང་མེད་མི་རྟག་འཆི་བ་
དྲན། །ངེས་པར་འཆི་བའི་དམ་ཆོས་མཉན་ནས་ཀྱང་། །རབ་བྱུང་བསམ་གཏན་མཛད་པ་
པ་ཁྱོད་ལ་
འདུད། །གཉེན་སོགས་མཆི་མར་ལྡན་པར་རབ་ཟློག་ཀྱང་། །རྒྱལ་སྲིད་སྤངས་ནས་རབ་ཏུ་བྱུང་
གྱུར་ཏེ། །ཉེར་ཞིའི་གནས་སུ་རྩེ་གཅིག་བསམ་གཏན་མཛད། །རྒྱུན་དུ་དགེ་བའི་ཞབས་ལ་སྤྱི་
བོས་འདུད། །ཁྱོད་ནི་རྒྱལ་བོའི་དཔལ་ལའང་མི་ཆགས་པར། །ཚངས་པ་ཞེས་སུ་གྲགས་པའི་
གནས་ས་བསྒྲུབས། །དེ་འོག་དེ་བས་ཆོས་མཆོག་རབ་བྱུང་སྟེ། །འགྲོ་མང་རབ་བྱུང་བསམ་
46

༄༅། །བཀའ་འབུམ་ཐོར་བུ་བཞུགས་སོ། །
གཏན་བཀོད་ལ་འདུད། །ཁྱོད་ནི་དབེན་པའི་ནགས་སུ་སྒོམ་པའི་ཚེ། །རལ་བའི་ཁྲོད་དུ་བྱ་ཚང་
བཅས་གྱུར་ཏེ། །སྒོ་ང་བཅས་ཤིང་བྱི་ཕྲུག་གསོས་ལ་སོགས། །གཡེང་བས་མི་གཡོ་དྲང་སྲོང་
ཁྱོད་ལ་འདུད། །ཞི་གནས་ལྡན་པའི་ལྷག་མཐོང་དྲི་མེད་བཀོད། །ཉེས་ཀུན་སེལ་བར་གཟིགས་
ནས་བྱིང་རྒོད་ཀྱིས། །རྣམ་པར་གཡེང་མེད་ཏིང་འཛིན་རི་ལྟར་བརྟན། །བསམ་གཏན་མཐར་ཕྱིན་
ཁྱོད་ལ་སྤྱི་བོས་འདུད། །ཆུ་བྱ་རྒན་པོས་འཁོར་རྣམས་གཡོ་སྒྱུས་ཟོས། །ངན་གཡོའི་མཚན་ཉིད་
བཤད་པས་དེ་རྣམས་ཐར། །ནེ་ཙོར་གྱུར་ཚེ་མི་སྐད་སྨྲ་བ་ཡིས། །རྒྱལ་བོའི་ཆོས་མིན་ཟློག་པ་
ཁྱོད་ལ་འདུད། །ཁྱོད་ལ་རྒྱལ་བོ་དད་པས་འཁོར་གྱི་ཕྱེ། །གཞན་དུ་གཤེགས་པས་མངོན་པར་
ཤེས་པ་ཐོབ། །འཁོར་གྱིས་ལྟ་ངན་བསྟན་པའི་རྒྱལ་བློན་ནི། །རྫུ་འཕྲུལ་རིགས་པས་བཏུལ་བའི་
བྲམ་ཟེར་འདུད། །ཚངས་པའི་གནས་སུ་བསམ་གཏན་བདེ་ཐོབ་ཀྱང་། །བརྩེ་བའི་དབང་གིས་
འདོད་པའི་ཁམས་སུ་བྱོན། །མེད་པར་ལྟ་བའི་རྒྱལ་བོ་འཁོར་བཅས་རྣམས། །ལུང་དང་རིགས་
པས་འདུལ་བྱེད་ཁྱོད་ལ་འདུད། །ཆོས་ཀྱི་དོན་དུ་དཀའ་བ་དཔག་མེད་ཀྱིས། །དགེ་བའི་བཤེས་
གཉེན་མཐའ་ཡས་མཉེས་བྱས་ཏེ། །ཟབ་དང་རྒྱ་ཆེ་ཆོས་ལ་རྣམ་དཔྱོད་མཛད། །ནོར་བུ་བཟང་
བོའི་ཞབས་ལ་སྤྱི་བོས་འདུད། །ཤེས་བྱ་ཀུན་ལ་སྦྱངས་པ་མ་བྱས་ན། །འཕགས་མཆོག་གིས་ཀྱང་
ཀུན་མཁྱེན་མི་ཐོབ་ལ། །སྒྲིབ་པ་ཀུན་སེལ་རྣམ་དཔྱོད་ལྷུར་ལེན་པ། །ཤེས་རབ་མཐར་ཕྱིན་ཁྱོད་
ལ་སྤྱི་བོས་འདུད། །གཞན་དག་ཆགས་མེད་དུད་འགྲོའི་སྦྱིན་སྲེག་རྩོམ། །ཁྱོད་ཀྱིས་དེ་དག་
གཞོམ་ཕྱིར་སྡིག་ཅན་གྱི། །མི་ལ་སྦྱིན་བསྲེག་བརྩམས་པའི་དེ་ཀུན་སྐྲག །དགེ་ལ་འབད་པའི་
འབྱོར་ལྡན་རྒྱལ་བོར་འདུད། །དམྱལ་བའི་སྐྱེ་བ་དྲན་ནས་ཆོས་བྱའི་ཕྱིར། །ལྐུགས་པ་འཕྱེ་བོར་
བརྫུས་པ་གཤེད་མས་བསྡིགས། །ཆོས་ལ་འཇུག་ན་དེ་ལྟར་མི་བྱེད་ཅེས། །དམ་བཅས་ཆོས་
བསྒྲུབས་དོན་གཉིས་མཛད་ལ་འདུད། །གཞོན་ཡང་ཡོན་ཏན་ལྡན་པས་རྒྱལ་སར་བསྐོས། །སྐྱེ་བོ་
47

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མི་མཐུན་སྣ་ཚོགས་དགེ་ལ་བཀོད། །ལོ་ནི་བཅུ་གཉིས་མུ་གེ་ཐར་པར་བྱས། །ཐབས་ལ་མཁས་པ་
མེ་ལོང་གདོང་ལ་འདུད། །ཁྱོད་ནི་གཞན་དོན་གཙོ་བོར་བཞེད་གྱུར་ཅིང་། །ཐབས་མཁས་མེད་ན་
གཞན་དོན་མི་འགྲུབ་པས། །སྣ་ཚོགས་ཐབས་ཀྱིས་གདུལ་བྱ་འདུལ་མཛད་པ། །ཐབས་མཁས་
མཐར་ཕྱིན་ཁྱོད་ལ་སྤྱི་བོས་འདུད། །ལུས་ངན་གྱུར་ཀྱང་བློ་དང་སྟོབས་ལྡན་པས། །འགྲོ་མང་
བཏུལ་ཞིང་ཆུང་མའང་སྤྲོ་བར་བྱས། །དབང་བོའི་ནོར་བུས་གཟུགས་བཟང་ལྡན་གྱུར་ཅིང་། །
དུས་མང་སྦྱིན་པ་རྒྱ་ཆེནམཛད་ལ་འདུད། །ཁྱོད་ཀྱི་སྦྱིན་ཁྲིམས་མཛད་པ་སྙན་པ་ནི། །དབང་
བོས་ཐོས་ནས་སྟན་ཕྱེད་ལ་འདུག་ཀྱང་། །ལྷ་ཡི་དཔལ་ལའང་ཆགས་མེད་སྙིང་སྟོབས་ཀྱིས། །མི་
རྣམས་ལེགས་པའི་ལམ་བཀོད་རྒྱལ་བོར་འདུད། །སྟོབས་ཆེན་རྒྱལ་བོ་རྣམ་བདུན་འཁྲུགས་པའི་
ཚེ། །དེ་རྣམས་འདུལ་ཕྱིར་ངང་བའི་རྒྱལ་བོ་ལྟར། །མཁས་ལ་འགྲོ་བས་རྫུ་འཕྲུལ་བསྟན་པ་ཡི། །
དད་ནས་ཆོས་བསྒྲུབས་དྲང་སྲོང་ཁྱོད་ལ་འདུད། །ཡུན་གཉིས་རབ་བྱུང་རྫུ་འཕྲུལ་ཆེན་པོ་ཐོབ། །
རྒྱལ་བོའི་བུ་མོ་གཅིག་གི་རྫུ་འཕྲུལ་རྣམས། །ཉིད་ཀྱི་བརྩེ་བས་བླངས་ནས་རྫུ་འཕྲུལ་ཕོག །རྒྱལ་
བོས་གསོད་འདོད་སྐྱེས་པའང་དད་ལ་འདུད། །མཐུ་སྟོབས་མེད་པར་བདུད་དཔུང་མི་ཐུལ་
ཞིང་། །བདུད་མ་བཅོམ་པར་རྒྱལ་བའི་སྐབས་མེད་པས། །ཕྱོགས་ལས་རྣམ་པར་རྒྱལ་བའི་མཐུ་
སྟོབས་ཅན། །སྟོབས་ཀྱིས་ཕ་རོལ་ཕྱིན་པ་ཁྱོད་ལ་འདུད། །ཚ་བའི་ཟེར་གྱིས་རྒྱ་མཚོ་འཐུངས་པ་
བཞིན། །མཚོ་སྐམ་ཉ་རྣམས་མགོན་སྐྱབས་བྲལ་བའི་ཚེ། །ཁྱོད་ཀྱིས་བདེན་ཚིག་བརྗོད་པས་
ཕལ་ཆེར་གཡོས། །ཉ་རྣམས་དགའ་མཛད་ཉ་ཡི་རྒྱལ་བོར་འདུད། །སྤུན་ཀུན་སྲོག་ཆགས་ཟ་
གྱུར་ཁྱོད་ཉིད་ནི། །སྙིང་རྗེས་རྩྭ་ཙམ་ཟོས་པས་སྒྲོ་མ་རྫོགས། །ནགས་མེ་འབར་བས་གཞན་
འཕུར་ཁྱོད་ལུས་ཚེ། །བདེན་ཚིག་བརྗོད་པས་མེ་ལྕེ་ཞི་ལ་འདུད། །ཁྱོད་ནི་འདབ་ཆགས་སྲེག་
པར་གྱུར་པའི་ཚེ། །ནགས་ཀྱི་མེ་ལྕེས་བྱ་རྣམས་ཚིག་མཐོང་ནས། །གཤོག་པས་ཆུ་ཐིགས་སྤྲུག་
48

༄༅། །བཀའ་འབུམ་ཐོར་བུ་བཞུགས་སོ། །
༼ཛ༽༽
སངས་རྒྱས་ལ།
ལྕགས་ཁང་དུ།
སྨིན་གྱུར་ཅེས།
ཅིང་བདེན་ཚིགས་བརྗོད། །དབང་བོས་ཆར་ཕབ་མེ་ལྕེ་ཞི་ལ་འདུད། །ཁྱོད་ནི་རྒས་ཀྱང་གཞན་
ལ་སྙིང་བརྩེ་བས། །རྒྱ་མཚོར་ཞུགས་ཚེ་གྲུ་འདི་ཀོང་ལག་ཁྱེར། །ཐམས་ཅད་ངུ་འབོད་ཁྱོད་ཀྱིས་
།བདེན་ཚིག་ཕུལ་ནས་ཕ་རོལ་ཕྱིན་ལ་འདུད། །མ་ལ་འགོམས་པའི་ཉེས་པས་
།འཁོར་ལོ་འབར་བ་ཁྱོད་ཀྱི་མགོ་ལ་བབས། །ཀུན་གྱི་སྡུག་བསྔལ་བདག་ལ་
།སྙིང་རྗེས་སྨོན་མཛད་མཛའ་བོའི་བུ་མོར་འདུད། །རྒྱལ་བོར་གྱུར་ཚེ་སངས་
རྒྱས་ཐུབ་མེད་ལ། །ལོ་སྟོང་བར་དུ་ཡོ་བྱད་ཐམས་ཅད་ཕུལ། །དེ་འདས་མཆོད་རྟེན་རིན་ཆེན་
དཔག་ཚད་ཙམ། །བསྒྲུབས་ནས་སྨོན་ལམ་མཛད་ལ་སྤྱི་བོས་འདུད། །སངས་རྒྱས་ཆོས་ཀུན་
སྨོན་པའི་རྩ་བ་ཅན། །སྨོན་ལམ་དབང་གིས་མཐར་ཕྱིན་འགྱུར་བའི་ཕྱིར། །བསྐལ་བ་གྲངས་མེད་
སྨོན་ལམ་རྒྱ་ཆེན་མཛད། །སྨོན་ལམ་མཐར་ཕྱིན་ཁྱེད་ལ་སྤྱི་བོས་འདུད། །ཟང་ཟིང་སྦྱིན་པས་
ཆོས་ཀྱིས་སྦྱིན་པ་ནི། །ལྷ་དང་སྟོན་པས་མཆོག་ཏུ་ལུང་བསྟན་ཏེ། །རབ་བྱུང་ཟབ་ཞིའི་ཆོས་ལ་
བརྩོན་བྱས་པས། །མངོན་ཤེས་གཞན་དོན་མཛད་པའི་རྒྱལ་བོར་འདུད། །ཁྱོད་ནི་སེམས་ཅན་
ཀུན་གྱི་དོན་གྱི་ཕྱིར། །བསོད་ནམས་ཡེ་ཤེས་ཕ་རོལ་སོན་བྱས་ཏེ། །གཞོན་ནུ་སྤྲིན་ལ་སོགས་པར་
གྱུར་པའི་ཚེ། །ཡེ་ཤེས་ཕ་རོལ་ཕྱིན་པ་ཁྱོད་ལ་འདུད། །དངོས་པོ་ཀུན་གྱི།ཁྱོད་ལ་ཕྱག་འཚལ་
ཞིང་། །ཕྱི་དང་ནང་གི་མཆོད་པ་ཀུན་གྱིས་མཆོད། །རང་གཞན་སྡིག་པ་མ་ལུས་སོ་སོར་
བཤགས། །དགེ་བ་ཀུནལ་རྗེས་སུ་ཡི་རང་ངོ༌། །ཆོས་ཀྱི་འཁོར་ལོ་མ་ལུས་བསྐོར་དུ་གསོལ། །
རྟག་ཏུ་མྱ་ངན་མི་འདའ་གསོལ་བ་འདེབས། །རང་གཞན་དགེ་བ་བྱང་ཆུབ་ཆེན་པོར་བསྔོ། །ཡང་
དག་པར་རྫོགས་པའི་སངས་རྒྱས་ལ་སྐྱེ་རབས་ཀྱི་སྒོ་ནས་བསྟོད་པ། རིན་པོ་ཆེའི་ཕྲེང་བ་ཞེས་
བྱ་བ་བཤེས་གཉེན་དམ་པ་འགས་གསོལ་བ་བཏབ་པའི་ངོར། སྙན་ངག་མཁན་པོ་འཇིགས་མེད་
གྲགས་པས་ཆེད་དུ་བརྗོད་པའོ། །འདིས་བསྟན་པ་དང་སེམས་ཅན་ལ་ཕན་པར་གྱུར་ཅིག ལན་
49

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གཅིག་ཞུས་དག་གོ། །།